
ОТНОСНО: Инвестиционно предложение (ИП) „Основен ремонт на култова, религиозна сграда“ в ПИ №51723.500.917, землище гр. Никопол, общ. Никопол, обл. Плевен

УВАЖАЕМИ ГОСПОДИН ХАДЖИ,

Във връзка с Ваше уведомление с вх. №АО-183/13.01.2026 г. на РИОСВ-Плевен за ИП „Основен ремонт на култова, религиозна сграда“ в ПИ №51723.500.917, землище гр. Никопол, общ. Никопол, обл. Плевен, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., с вс. изм. и доп.) и внесена допълнителна информация с вх. №АО-183-2/13.02.2026 г. на РИОСВ-Плевен, Ви уведомявам следното:
ИП „Основен ремонт на култова, религиозна сграда“ в ПИ №51723.500.917, землище гр. Никопол, общ. Никопол, обл. Плевен, попада в обхвата на чл. 2, ал. 2 от Наредбата за ОС.

1. ИП предвижда основен ремонт на съществуваща култова, религиозна сграда, находяща се в ПИ №51723.500.917, землище гр. Никопол, общ. Никопол, обл. Плевен. Ще се извърши ремонт (на фасада, интериор, дограма и други) и обновяване на сградата, като ще се запази нейната функция и обемно-пространствени параметри. Не се предвижда изграждане на нова техническа и пътна инфраструктура. При строително-монтажните работи ще се генерират отпадъци, които ще се извозват до определените от Общината места.
Настоящото ИП е във връзка с предстоящо кандидатстване с проект по интервенция „II.Г.7 – Запазване на духовния и културния живот на населението в селските райони” – първи прием от Стратегическия план за развитие на земеделието и селските райони 2023-2027 г.
ПИ №51723.500.917, землище гр. Никопол, общ. Никопол, обл. Плевен, ул. „Ген. Криденер“ №80, е с площ 281 кв. м, трайно предназначение на територията: „Урбанизирана“ и начин на трайно ползване: „За култова, религиозна сграда, комплекс“, съгласно Кадастрално-административната информационна система на Агенцията по геодезия картография и кадастър.
2. ИП не попада в границите на защитена територия по смисъла на Закона за защитените територии (ЗЗТ).

3. ИП попада в границите на защитена зона (ЗЗ) от мрежата „Натура 2000“, а именно:
- BG0000396 “Персина”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-339/31.03.2021 г. на МОСВ (ДВ бр. 54/29.06.2021 г.), изменена и допълнена със Заповед №РД-1038/03.11.2022 г. на МОСВ (обн. ДВ бр. 89/08.11.2022 г.).

4. Реализацията на ИП е допустима спрямо режима на ЗЗ, определен със заповедта за обявяването ù.

5. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО) и оценка на въздействието върху околната среда (ОВОС).

С оглед гореизложеното, отчитайки местоположението (в границите на защитена зона от мрежата „Натура 2000“, урбанизирана територия) и характера („Основен ремонт на култова, религиозна сграда“ в ПИ №51723.500.917, землище гр. Никопол, общ. Никопол, обл. Плевен) на заявеното ИП, при реализацията му няма вероятност от отрицателно въздействие върху защитена зона BG0000396 “Персина”, по отношение на:
· Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000396 “Персина”;
· Трансформация на местообитания на видове, безпокойство или прогонване на видове, предмет на опазване;
· Нарушаване целостта и целите на опазване на защитените зони;
· Нарушаване кохерентността между съседни защитени зони;
· Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в ЗЗ BG0000396 “Персина”.

В тази връзка и на основание чл.2, ал.2 от Наредбата за ОС Ви уведомявам, че за така заявеното ИП, преценката на компетентния орган е, че не е необходимо провеждане на процедура по реда на Глава втора от Наредбата за ОС.

Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на инвестиционното предложение или на някои от обстоятелствата, при които е издадено настоящото писмо, възложителят е длъжен да уведоми незабавно компетентния орган за промените.

С уважение, 

гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

